ह्यूस्टन पहुंचे पीएम मोदी ने जमीन पर झुककर उठाये गिरे हुये फूल, VIDEO वायरल  
ह्यूस्टन पहुंचे पीएम मोदी का एयरपोर्ट पर जोरदार स्वागत
ह्यूस्टन पहुंचे पीएम मोदी ने जमीन पर झुककर उठाये गिरे हुये फूल
हाउडी मोदी कार्यक्रम में अमेरिकी राष्ट्रपति डोनाल्ड ट्रंप भी मौजूद रहेंगे
'हाउडी मोदी' (Howdy Modi) कार्यक्रम के लिए शनिवार को ह्यूस्टन पहुंचे पीएम मोदी (PM Modi) का एयरपोर्ट पर जोरदार स्वागत हुआ. इस दौरान उनसे कई भारतीय और अमेरिकी अधिकारियों ने मुलाकात की. जिस तरह से पीएम मोदी ने लोगों का अभिवादन स्वीकार किया, वह सोशल मीडिया पर वायरल हो गया. दरअसल पीएम मोदी का स्वागत करने के लिए एयरपोर्ट पर ट्रेड एण्ड इंटरनेशनल अफेयर्स के डायरेक्टर क्रिस्टोफर ऑलसन, भारत में यूएस के राजदूत केन्नेथ जस्टर और यूएस में भारत के राजदूत हर्षवर्धन श्रिंगला मौजूद थे. 
पीएम मोदी प्लेन से बाहर निकलकर अधिकारियों से मिल ही रहे थे, उसी वक्त एक महिला अधिकारी ने उन्हें फूलों का गुलदस्ता भेंट किया. गुलदस्ते के कुछ फूल जमीन पर गिर गये जिस पर पीएम मोदी का ध्यान नहीं गया. लेकिन जैसे ही पीएम को इस बात का पता लगा उन्होंने खुद झुककर जमीन पर गिरे उन फूलों को उठाया और अपने सुरक्षाकर्मी को दे दिया. इस पूरे वाकये का वीडियो सोशल मीडिया पर खूब वायरल हो रहा है. 
#WATCH United States: PM Narendra Modi arrives in Houston, Texas. He has been received by Director, Trade and International Affairs, Christopher Olson and other officials. US Ambassador to India Kenneth Juster and Indian Ambassador to the US Harsh Vardhan Shringla also present. pic.twitter.com/3CqvtHkXlk
बता दें कि हाउडी मोदी कार्यक्रम में अमेरिकी राष्ट्रपति डोनाल्ड ट्रंप भी मौजूद रहेंगे और मोदी 50,000 से ज्यादा भारतीय-अमेरिकी लोगों को संबोधित करेंगे. रविवार को यहां एनआरजी फुटबॉल स्टेडियम में ‘हाउडी मोदी' कार्यक्रम का आयोजन होगा. पोप को छोड़कर, किसी निर्वाचित विदेशी नेता के अमेरिका दौरे पर लोगों का यह सबसे बड़ा जमावड़ा होगा.